b'\n_START_ARTICLE_\nRivaldo\n_START_SECTION_\nCarier\xc4\x83\n_START_PARAGRAPH_\nCei mai importan\xc8\x9bi ani din carier\xc4\x83 i-a petrecut la FC Barcelona unde a reu\xc8\x99it s\xc4\x83 c\xc3\xa2\xc8\x99tige de dou\xc4\x83 ori La Liga \xc8\x99i o singur\xc4\x83 dat\xc4\x83 trofeul Copa del Rey \xc8\x99i Supercupa Europei, ultima reu\xc8\x99ind \xc8\x99i cu AC Milan s\xc4\x83 o cucereasc\xc4\x83. Printre trofeele cele mai importante din cariera sa se mai reg\xc4\x83sesc Liga Campionilor \xc8\x99i Cupa Italiei c\xc3\xa2\xc8\x99tigate cu AC Milan, dar \xc8\x99i cupe sau campionate c\xc3\xa2\xc8\x99tigate \xc3\xaen campionatele din Brazilia, Grecia sau Uzbekistan._NEWLINE_\xc3\x8entre anii 1993 \xc8\x99i 2003, Rivaldo a jucat pentru Brazilia \xc3\xaen 74 de meciuri, reu\xc8\x99ind s\xc4\x83 marcheze de 34 de ori \xc8\x99i a f\xc4\x83cut parte din echipa care a c\xc3\xa2\xc8\x99tigat Campionatul Mondial din 2002, plus Cupa Confedera\xc8\x9biilor \xc3\xaen anul 1997 \xc8\x99i Cupa Americii \xc3\xaen anul 1999._NEWLINE_A fost premiat ca fiind Cel mai bun fotbalist din Spania, Juc\xc4\x83torul anului \xc3\xaen lume \xc8\x99i Juc\xc4\x83torul european al anului \xc3\xaen anul 1999. A fost trecut de Pel\xc3\xa9 pe lista FIFA 100 \xc3\xaen luna martie a anului 2004._NEWLINE_De asemenea, a fost Golgheterul Cupei Americii din anul 1999, al Ligii Campionilor din anul 2000, dar \xc8\x99i al primei ligi de fotbal din Uzbekistan \xc3\xaen anul 2009.\n_START_SECTION_\nPersonal\n_START_PARAGRAPH_\nRivaldo s-a n\xc4\x83scut \xc3\xaentr-o familie s\xc4\x83rac\xc4\x83, iar din aceast\xc4\x83 cauz\xc4\x83 a avut de suferit, \xc3\xaenc\xc4\x83 din copil\xc4\x83rie pierz\xc3\xa2ndu-\xc8\x99i mai mul\xc8\x9bi din\xc8\x9bi. Romildo, tat\xc4\x83l s\xc4\x83u, a decedat \xc3\xaentr-un accident rutier \xc3\xaen anul 1989, c\xc3\xa2nd viitorul star al fotbalului mondial avea numai 17 ani. Este \xc8\x99i cet\xc4\x83\xc8\x9bean al Uniunii Europene, av\xc3\xa2nd pa\xc8\x99aport spaniol.'